                                                      ZAPISNIK

sa 7. sjednice Vijeća Gradske četvrti Gornji grad - Medveščak održane 21. prosinca 2017. u  prostorijama Područnog ureda Medveščak, Draškovićeva 15/I kat, dvorana 19.  
Početak sjednice: 17:00 sati
Nazočni članovi Vijeća:
1. Luka Bogdan 
2. Dijana Pečkaj Vuković
3. Marija Marinović 
4. Tin Pažur 
5. Marija Gazzari
6. Miren Milović 
7. Dejan Bosak 
8. Mirjana Džajo 
9. Tomislav Oreški
10. Neda Raukar-Gamulin 
11. Vlasta Toth 
12. Tatjana Holjevac (kasnila malo, stigla nakon izglasavanja Dnevnog reda)
13. Neven Marković
Ispričani vijećnici: 
· Nada Boban
· Mislav Herman
Nazočni djelatnici Gradskog ureda za mjesnu samoupravu:
1. Gordana Barač, voditeljica PO
2. Marko Butković, stručni referent
Sjednicu je sazvao i predsjedava joj predsjednik Vijeća Gradske četvrti Gornji grad – Medveščak Luka Bogdan. Konstatira da je na sjednici Vijeća prisutno 12 vijećnika i da se mogu donositi pravovaljanje odluke i zaključci. 
L. Bogdan daje na verifikaciju zapisnik s 6. sjednice Vijeća Gradske četvrti Gornji grad – Medveščak. Nema primjedbi na zapisnik te je isti nakon glasovanja usvojen jednoglasno sa 12 glasova ZA .
T.Oreški predlaže da se iz dnevnog reda izbaci 5. točka (točke po čl. 86.1). N.Raukar – Gamulin se ne slaže sa time.
Nakon kratke rasprave u kojoj su sudjelovali L.Bogdan, T.Oreški, N.Raukar – Gamulin, D.Pečkaj – Vuković sa 10 glasova ZA i 2 SUZDRŽANA izglasano je izbacivanje 5. točke sa Dnevnog reda.
L.Bogdan stavlja na glasovanje izmijenjeni Dnevni red koji je prihvaćen Sa 10 glasova ZA i 2 SUZDRŽANA.


DNEVNI RED
                                                           

1. Prijedlog zaključka o izmjeni Plana komunalnih aktivnosti Gradske četvrti Gornji grad – Medveščak u 2017.
2. Prijedlog zaključka o imenovanju članova Stožera civilne zaštite Gradske četvrti Gornji grad – Medveščak 
3. Prijedlog zaključka za postavljanje nadstrešnice na autobusnom stajalištu Mihaljevac prema Sljemenu
4. Prijedlog zaključka o zakupu tržnih prostora na tržnici Britanski trg 
5. Pitanja, prijedlozi, obavijesti






Ad.1. Prijedlog zaključka o izmjeni Plana komunalnih aktivnosti Gradske četvrti Gornji grad – Medveščak u 2017

L. Bogdan otvara prvu točku te predaje riječ predsjednici Odbora za male komunalne aktivnosti M. Marinović koja objašnjava izmjenu Financijskog plana. L.Bogdan izjavljuje kako se odbor pozitivno očitovao na izmjenu.
Nakon rasprave u kojoj su sudjelovali  V.Toth, N.Raukar-Gamulin, V.Holjevac, M.Džajo i G.Barač  s glasovima :

ZA                        8
SUZDRŽANI       5

donesen je 

	
	
	
	
	
	
	
	
	

	                   ZAKLJUČAK O IZMJENI PLANA KOMUNALNIH AKTIVNOSTI  

	                                  Gradske četvrti Gornji grad-Medveščak u 2017.

	
	
	
	
	



	
	
	
	

	Na temelju članka 79. stavka 1. točke 5. i stavaka 4. i 5. Statuta Grada Zagreba (Službeni glasnik Grada Zagreba 23/16), i članka 15. stavka 1. točke 5. Pravila  Gradske četvrti Gornji grad - Medveščak  (Službeni glasnik Grada Zagreba 11/17),Vijeće Gradske četvrti Gornji grad - Medveščak  na 7. sjednici, 21. prosinca 2017., donijelo je

	
	
	
	
	
	

	ZAKLJUČAK                                                                                                                                                                                           o izmjeni Plana 
 komunalnih aktivnosti 
Gradske četvrti Gornji grad - Medveščak  u 2017.

	
	
	
	
	
	

	


     Članak 1.


	
	
	
	

	U Planu komunalnih aktivnosti Gradske četvrti Gornji grad - Medveščak u 2017. (Službeni glasnik Grada Zagreba 3/17 i 23/17), u članku 3. točki 5. PROSTORI MJESNE SAMOUPRAVE podtočka 5.1. NOVE AKCIJE U 2017. mijenja se i glasi: 

	
	
	
	
	
	

	5. PROSTORI MJESNE SAMOUPRAVE
	
	
	

	5.1. NOVE AKCIJE U 2017.
	
	
	
	

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	MO "August Cesarec", Tkalčićeva 33
	"August Cesarec"
	 uređivanje fasade i balkona
	190.000,00

	2.
	MO"Stjepan Radić", Hercegovačka 11
	"Stjepan Radić"
	rekonstrukcija grijanja 
	177.600,00

	3.
	MO Tuškanac, Jabukovac 28
	Tuškanac
	izrada troškovnika za izmjenu vanjske stolarije
	10.000,00

	4.
	MO Voćarska, Voćarska 71
	Voćarska
	izrada troškovnika za izmjenu vanjske stolarije
	10.000,00

	5.
	MO Voćarska, Voćarska 71
	Voćarska
	izrada troškovnika za uređivanje  sanitarnog čvora
	10.000,00

	6.
	objekti (prostori MO)
	MO - svi
	čišćenje prostora
	30.000,00

	
	
	
	nadzor
	
	18.000,00

	
	
	
	UKUPNO
	
	445.600,00

	
	
	
	
	
	

	U članku 3. točki 6. DRUGI JAVNI OBJEKTI I POVRŠINE podtočka 6.1. NOVE AKCIJE U 2017. , mijenja se i glasi: 

	
	
	
	
	
	

	6. DRUGI JAVNI OBJEKTI I POVRŠINE
	
	
	

	6.1. NOVE AKCIJE U 2017.
	
	
	
	

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Osnovna škola Miroslava Krleže, Kaptol 16
	"August Cesarec"
	izrada troškovnika za sanaciju škarpe (zida) kod ulaza u školu
	3.200,00

	2.
	Dječji vrtić Medveščak, PO Jurkovićeva 14
	Petrova
	izrada troškovnika za izmjenu krovišta 
	3.850,00

	3.
	Dječji vrtić Vjeverica, PO Šalata, Šalata 13
	Ribnjak
	izrada troškovnika za izmjenu stolarije
	5.100,00

	4.
	Dječji vrtić Tatjana Marinić, PO Pavlinovićeva 8
	"Stjepan Radić"
	izrada troškovnika za izmjenu stolarije
	5.100,00

	5.
	Osnovna škola Pantovčak, Hercegovačka 108
	"Stjepan Radić"
	izrada troškovnika za sanaciju prilaza
	4.500,00

	6.
	Dječji vrtić Vjeverica, PO Milana Šufflaya 4
	Šalata
	izrada troškovnika za uređivanje terase, rampe i spremišta u zgradi
	5.100,00

	7.
	Stube Rikarda Jorgovanića
	Tuškanac
	rekonstrukcija stuba
	285.000,00

	8.
	Zagrebačka nadbiskupija, RKT Župa sv. Kvirina, Pantovčak 85
	"Stjepan Radić"
	uređivanje parkirališta
	50.000,00

	9.
	Centar mladih Ribnjak, Park Ribnjak 2
	Ribnjak
	uređivanje sanitarnog čvora za invalide
	71.600,00

	10.
	autobusno stajalište Zelengaj, nasuprot kbr. 25 (od pješačkog prijelaza do novog aut. st.)
	Kraljevec
	uređivanje 
	
	10.000,00

	
	
	
	UKUPNO
	
	443.450,00

	
	
	
	
	
	

	
	
	
	
	
	

	Točka 7. NERASPOREĐENA INTERVENTNA SREDSTVA mijenja se i glasi: 
	

	OPIS NAMJENE SREDSTAVA
	
	
	VRIJEDNOST 
U KUNAMA

	neplanirani interventni radovi u vezi s nepredviđenim i slučajnim događajima, postupanjem po nalozima komunalnog redarstva, građevinske inspekcije, inspekcije zaštite okoliša, te intervencijama po primjedbama i prijedlozima građana
	940.550,00

	
	
	
	
	
	

	Stavka REKAPITULACIJA mijenja se i glasi: 
	
	
	

	
	
	
	
	
	

	REKAPITULACIJA
	
	
	
	

	TOČKA
	VRSTA AKCIJA
	
	
	
	VRIJEDNOST 
U KUNAMA

	1.
	 ODVODNJA OTPADNIH VODA
	
	
	19.128,00

	2.
	 JAVNOPROMETNE POVRŠINE I OBJEKTI
	
	2.514.810,57

	3.
	 IGRALIŠTA I ZELENE POVRŠINE
	
	
	1.229.711,43

	4.
	 JAVNA RASVJETA
	
	
	
	16.750,00

	5.
	 PROSTORI MJESNE SAMOUPRAVE
	
	
	456.600,00

	6.
	 DRUGI JAVNI OBJEKTI I POVRŠINE
	
	
	449.450,00

	7.
	 NERASPOREĐENA INTERVENTNA SREDSTVA
	
	940.550,00

	
	
	
	SVEUKUPNO
	
	5.627.000,00

	
	
	
	
	
	

	
	
	
	
	
	

	
	
	
	
	
	

	                                                    Članak 2.
	
	
	
	

	
	
	
	
	
	

	Ovaj će zaključak biti objavljen u Službenom glasniku Grada Zagreba.
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	      Predsjednik
	

	
	KLASA:   026-02/17-001/537
	
	Vijeća Gradske četvrti

	
	URBROJ:  251-06-11-7-17-4
	
	Gornji grad - Medveščak

	
	Zagreb, 21.prosinac 2017.
	
	
	

	
	
	
	
	Luka Bogdan
	

	
	
	
	
	
	

	
	
	
	
	
	
	
	
	



Ad.2. Prijedlog zaključka o imenovanju članova Stožera civilne zaštite Gradske četvrti Gornji grad – Medveščak u 2017.  

L. Bogdan  objašnjava da su on kao predsjednik te D.Pečkaj – Vuković kao potpredsjednica imenovani za načelnika i zamjenicu načelnika te predlaže M.Marinović, M.Džajo i T.Pažura za članove.


Jednoglasno je sa 13 glasova ZA donesen





ZAKLJUČAK
o imenovanju članova Stožera civilne zaštite Gradske četvrti Gornji grad – Medveščak


1. U Stožer civilne zaštite Gradske četvrti Gornji grad – Medveščak imenuju se:
· za načelnika: predsjednik Vijeća Gradske četvrti Gornji grad – Medveščak;
· za zamjenika načelnika: potpredsjednica Vijeća Gradske četvrti Gornji grad – Medveščak;
· za članove:
- Marija Marinović, članica Vijeća Gradske četvrti Gornji grad – Medveščak;
- Mirjana Džajo, članica Vijeća Gradske četvrti Gornji grad – Medveščak;
- Tin Pažur, član Vijeća Gradske četvrti Gornji grad – Medveščak;
-  Mislav Švigir,  Vatrogasna zajednica Grada Zagreba;
-  Ana Markulin, Gradsko društvo Crvenog križa Zagreb.


2. Ovaj će zaključak biti objavljen u Službenom glasniku Grada Zagreba.






Ad.3. Prijedlog zaključka za postavljanje nadstrešnice na autobusnom stajalištu Mihaljevac prema Sljemenu
L. Bogdan otvara i ukratko obrazlaže točku dnevnog reda te daje riječ predsjedniku Odbora za gospodarstv D.Bosaku koji objašnjava točku i ističe kako je Odbor dao pozitivno očitovanje.
Jednoglasno je sa 13 glasova ZA donesen

 


ZAKLJUČAK
o postavljanju nadstrešnice na autobusnom stajalištu Mihaljevac, prema Sljemenu 



1. Vijeće Gradske četvrti Gornji grad – Medveščak podržava prijedlog građana u svezi postavljanja nadstrešnice na autobusnom stajalištu Mihaljevac, smjer prema sjeveru. 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.   




	
	
	
	
	
	
	



Ad.4. Prijedlog zaključka o zakupu tržnih prostora na tržnici Britanski trg 

L. Bogdan otvara i ukratko objašnjava točku Dnevnog reda te daje riječ D.Bosaku koji u ime Odbora za gospodarstvo obrazlaže.
 Nakon rasprave u kojoj su sudjelovali M.Milović, L.Bogdan, T.Pažur, N.Raukar – Gamulin jednoglasno je sa 13 glasova ZA donesen






ZAKLJUČAK
o zakupu tržnih prostora  na tržnici Britanski trg

1. Vijeće Gradske četvrti Gornji grad – Medveščak podržava prijedlog Vijeća Mjesnog odbora „Ivan Kukuljević Sakcinski“ sa 5. sjednice održane 15. studenog 2017. o zakupu tržnih prostora za postavu pokretnih vozila iz kojih se vrši prodaja mesa, mliječnih proizvoda te pekarskih proizvoda na tržnici Britanski trg. 

2. Vijeće predlaže da Zagrebački holding d.o.o. – Podružnica Tržnice Zagreb u suradnji s Gradom Zagrebom ponudi novo idejno rješenje koje bi obuhvatilo navedenu vrstu prodaje (svježeg mesa, mesa peradi, mliječnih proizvoda, pekarskih proizvoda i dr.). 

3. Ovaj će zaključak biti dostavljen Zagrebačkom holdingu d.o.o. – Podružnica Tržnice Zagreb na daljnje postupanje.     





Ad.5. Pitanja, prijedlozi, obavijesti

L. Bogdan otvara točku dnevnog reda 
N.Raukar – Gamulin postavlja pitanje vezano uz Novakovu ulicu i duple stupiće koji su dospjeli u novine.
L.Bogdan govori kako je u novinama objašnjena greška i kako je do toga došlo.
T.Pažur postavlja pitanje vezano uz dobivanje sredstava putem 3299
L.Bogdan odgovara da su dobili svi kojima je moglo bit isplaćeno do 31.12. a ostale će se uvrstit na sjednicu slijedeće godine jer se neće moći realizirati.
V.Toth postavlja pitanje vezano uz autobusnu stanicu na Pantovčaku, koja je isto završila u novinama.
G.Barač odgovara da je to u Programu gradnje Grada Zagreba.
T.Holjevac ima zamolbu građana vezanu uz kontejnere na Kraljevcu koji su krcati papirima i raznim smećem a ne odvozi se dovoljno često te smeće i papiri lete u šumu. Predlaže da se možda napravi nekakva ograda da se spriječi da smeće leti u šumu, te da se češće prazni smeće.
T.Oreški postavlja pitanje o komunalnim redarima, da je došlo do promjene te da li je moguće saznati koji su sada zaduženi za pojedine MO.
L.Bogdan odgovara da svi vijećnici koji imaju problem i žele se naći sa kom.redarima da dogovore sastanak te da će ih primiti u područnom uredu u Draškovicevoj.
D.Bosak je pohvalio komunalne redare da vrlo efikasno  obavljaju svoj posao.
L.Bogdan potvrđuje da se jako dobro surađuje sa komunalnim redarima te da je sve što je zaprimljeno od građana u ekspresnom roku zaprimljeno i obrađeno.
D.Pečkaj – Vuković pita ima li saznanja o radovima na autobusnoj stanici na liniji 103- Zelengaj. Ističe da to izgleda kao gruba improvizacija i zanima ju je li to intervencija koju su tražili ili je to netko na svoju ruku sam napravio.
G.Barač odgovara da je to bilo u izmjeni Plana otišlo je prema Zagrebačkim cestama koje trebaju napraviti aneks ugovora. Objašnjava da je razgovarala sa gospodinom Majstrićem koji je rekao da će to napravit.
T.Holjevac želi uputiti pohvalu za Jorgovanićeve stube koje su završene. 

L.Bogdan se zahvaljuje i zatvara sjednicu.


Sjednica završena u 18:10



KLASA: 026-02/17-001/537
URBROJ: 251-06-11-7-17-12
Zagreb, 29. siječanj 2018.

